
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της έκτασης του Παραθεριστικού 
Οικοδομικού Συνεταιρισμού υπαλλήλων ΠΙΚΠΑ «η Αγία Σοφία» 
Συν. ΠΕ στην κοινότητα Αετού Καρυστίας (Ν. Εύβοιας). . . . 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου δήμου Πα¬ 
λαιού Φαλήρου (Ν. Αττικής). . 

ΑΠΟΦΑΣΕΙΣ 

Καθορισμός ως υπέργειου εστεγασμένου χώρου στάθμευσης αυτοκι¬ 
νήτων ακινήτου που βρίσκεται εντός του ρυμοτομικού σχεδίου 
Αθηνών. ... 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Εγκριση πολεοδομικής μελέτης της έκτασης του Παραθεριστικού Οικο¬ 
δομικού Συνεταιρισμού υπαλλήλων ΠΙΚΠΑ «η Αγία Σοφία» Συν. 

ΠΕ στην κοινότητα Αετού Καρυστίας (Ν. Εύβοιας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 και 42 (παρ. 1) του Ν. 1337/1983 
«Επέκταση των πόλεοδομικών σχεδίων οικιστική ανάπτυξη και σχετι- 
κές ρυθμίσεις» (Α 33) όπως το άρθρο 7 συμπληρώθηκε με την παρ. 1 
του άρθρου 12 του Ν. 1647/1986 «Οργανισμός Κτηματολογίου και 
Χαρτογραφήσεων Ελλάδος (ΟΚΧΕ) και άλλες σχετικές διατάξεις» (Α' 
141) και η παραγρ. 1 του άρθρου 42 τροποποιήθηκε με την παρ. 11 
του άρθρου 98 του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» (Α' 101). 

2. Τις διατάξεις του άρθρου 4 παραγρ. 9 του από 16.8.1985 Π. 
Δ/τος «Πολεοδόμηση περιοχών δεύτερης κατοικίας μέσα στις ζώνες οι¬ 
κιστικού ελέγχου (ΖΟΕ) και σχετικές ρυθμίσεις» (Δ' 416). 

3. Τις διατάξεις των άρθρων 17 παρ. 2, 18 και 19 παρ. 2 του Π. 
Δ/τος 93/1987 «Αναμόρφωση και ενοποίηση της νομοθεσίας για τους 
οικοδομικούς συνεταιρισμούς, τρόπος οργάνωσης διοίκησης και λει¬ 
τουργίας αυτών και πολεοδόμηση εκτάσεων οικοδομικών συνεταιρι¬ 
σμών και οικοδομικών οργανισμών» (Α' 52). 

4. Τις διατάξεις του άρθρου 3 του Ν.Δ/τος 17.7.1923 «Περί σχε¬ 
δίων πόλεων κ.λπ.» όπως μεταγενέστερα τροποποιήθηκαν και συμπλη¬ 
ρώθηκαν. 

5. Τις διατάξεις των άρθρων 6 (παρ. 1), 7, 8, 9, και 16 του Ν. 
1577/1985 «Γενικός Οικοδομικός Κανονισμός» (Α' 210) όπως τροπο¬ 
ποιήθηκαν με το άρθρο 13 (παρ. 1, 2, 3) του Ν. 1647/1986 «Οργανι¬ 
σμός Κτηματολογίου και Χαρτογραφήσεων Ελλάδας ΟΚΧΕ» (Α' 141) 


και το άρθρο 1 (παρ. 3,4) του Ν. 1772/1988 «Τροποποίηση διατά¬ 
ξεων του Ν. 1577/1985 «ΓΟΚ» και άλλες σχετικές διατάξεις» (Α' 91 ).· 

6. Τις διατάξεις της παραγράφου 1 (περ. ιδ') του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 137). 

7. Την 61586/3480/30.8.1988 απόφαση τσίΓ^Αναπληρωτή 
Υπουργού Περιβάλλοντος, Χωροταξίας και Δημοσίων Έργων «Χωρο- 
θέτηση και Οικιστική καταλληλότητα της έκτασης του Παραθεριστικού 

1 Οικοδομικού Συνεταιρισμού Υπαλλήλων ΠΙΚΠΑ «η Αγία Σοφία» Συν. 
ΠΕ». 

8. Την 53586/6312/14.7.1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
« Εγκριση προδιαγραφών πολεοδόμησης εκτάσεων που ανήκουν σε οι¬ 
κοδομικούς συνεταιρισμούς και οικοδομικούς οργανισμούς (Β' 534). 

9. Την 3480/1991 συμβολαιογραφική πράξη παραχώρησης και 
μεταβίβασης των κοινοχρήστων κοινωφελών χώρων της συμβολαιο¬ 
γράφου Αθηνών Όλγας Βερβιτσιώτη - Πυλιανού. 

10. Τις 28/1989 και 30/1990 γνωμοδοτήσεις του κοινοτικού συμ¬ 
βουλίου Αετού, επαρχίας Καρυστίας (Ν. Εύβοιας). 

11. Τις 2/πρακτ. 16/13.10.1989 και 3/πρακτ. 13/30.10.1990 
γνωμοδοτήσεις του Συμβουλίου Χωροταξίας, Οικισμού και Περιβάλλο¬ 
ντος Ν. Εύβοιας. 

12. Την 649/1991 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο της έκτασης ιδιοκτησίας του Πα- 
ραθεριστικού Οικοδομικού Συνεταιρισμού υπαλλήλων ΠΙΚΠΑ «η Αγία 
Σοφία» Συν. ΠΕ που βρίσκεται στη θέση Ρεγκούκου Μακρυγιάννη (Νη- 
σάκι) της κοινότητας Αετού Καρυστίας (Ν. Εύβοιας) με τον καθορισμό 
οικοδομήσιμων χώρων, οδών, πεζοδρόμων, κοινοχρήστων χώρων, χώ¬ 
ρων με στοιχεία Α, Β, Γ, Δ, Ε, Ζ, Η, θ, I, Α', Β', Γ', Δ', Ε', Ζ', Η', Α 
ανέγερσης καταστημάτων - αναψυκτηρίων, αίθουσας ουναθροίσεως 
κοινού - γραφείων - εστιατορίου και αθλοπαιδιών, χώρου στάθμευσης - 
υπόγειου βιολογικού καθαρισμού, χώρου εμπορικών καταστημάτων 
και στάθμευσης, χώρων παιδικών χαρών και αθλητικού κέντρου και 
χώρων που παραχωρούνται στον ΟΤΑ, όπως φαίνεται στα σχετικά πέ- 
ντε (5) χρωματισμένα πρωτότυπα διαγράμματα σε κλίμακα 1:1000 
που θεωρήθηκαν από τον Προϊστάμενο της Δ/νσης Τοπογραφικών 
Εφαρμογών με την 97306/1991 πράξη του και που αντίτυπά τους σε 
φωτοσμίκρυνση δημοσιεύονται με το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα ο πολεοδομικός 
κανονισμός της παραπάνω περιοχής της οποίας το πολεοδομικό σχέδιο 
εγκρίνεται με το άρθρο 1 του παρόντος. 

Άρθρο 3 

α. Στους οικοδομήσιμους χώρους που χαρακτηρίζονται στα σχετικά 
διαγράμματα με στοιχεία Ο.Τ. επιτρέπεται η χρήση μόνο κατοικίας. 

β. Στους οικοδομήσιμους χώρους με στοιχεία I, II, III, IV, που παρα- 
χωρούνται στον οικείο Ο.Τ.Α., επιτρέπεται η χρήση μόνο κατοικίας για 

στεγαστικό πρόγραμμα. 

Άρθρο 4 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο τεσσάρων (4) πέντε (5), έξι (6), οκτώ (8), δέκα (10) και (12) μέ¬ 
τρων, όπως φαίνεται στα σχετικά διαγράμματα. 

Άρθρο 5 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης των οικοπέδων ορίζονται ως εξής: 

Α.. Για τους οικοδομήσιμους χώρους με χρήση κατοικίας: 

1) Ελάχιστο εμβαδόν: τετρακόσια σαράντα (440) τ.μ. 

2) Ελάχιστο πρόσωπο: δέκα τρία (13) μ. 

3) Μέγιστο ποσοστό κάλυψης των οικοπέδων: σαράντα τοις εκατό 
(40%) της επιφάνειας τους. 

4) Συντελεστής δόμησης: τέσσερα δέκατα (0,4) με μέγιστο εμβαδόν 
δομημένης επιφάνειας ανά μερίδα εκατόν είκοσι (120) τ,μ. 

5) Μέγιστος αριθμός ορόφων των ανεγερθησομένων Κτιρίων: δύο 
(2), με μέγιστο επιτρεπόμενο ύψος αυτών οκτώ (8) μέτρα το οποίο προ¬ 
σαυξάνεται κατά ένα και μισό (1,5) μέτρο σε περίπτωση κατασκευής 
στέγης. 

Β. Για τον οικοδομήσιμο χώρο με στοιχεία, Α, Β, Γ, Δ, Ε, Ζ, Η, Θ, I, 
Α', Β', Γ\ Δ', Ε', Ζ', Η', Α και τον χώρο εμπορικών καταστημάτων: 

1) Καθορίζεται η θέση και διάταξη των κτιρίων όπως φαίνεται με 
κόκκινο περίγραμμα στα σχετικά διαγράμματα. 

2) Συντελεστής δόμησης: τέσσερα δέκατα (0,4). 

3) Μέγιστος αριθμός ορόφων των ανεγερθησομένων κτιρίων: δύο 
(2), με μέγιστο επιτρεπόμενο ύψος αυτών: εννέα (9) μέτρα το οποίο προ¬ 
σαυξάνεται κατά ένα και μισό (1,5) μέτρο σε περίπτωση κατασκευής 


στέγης. 

Γ. Επιπλέον των αναφερομένων στις ενότητες Α και Β, επιβάλλονται 
οι παρακάτω περιορισμοί: 

1) Απαγορεύεται η κατασκευή κτιρίων επί υποστηλωμάτων (ΡΙΕΟ- 
ΤΙ5). 

2) Απαγορεύεται η επικάλυψη επιφανειών με ελλενίτ. 

3) Τα περιφράγματα των οικοπέδων δεν επιτρέπεται σε κανένα ση¬ 
μείο να έχουν ύψος μεγαλύτερο από 2,30 μ. εκ των οποίων το συμπαγές, 
τμήμα τους δεν δύναται να υπερβαίνει το ένα (1) μέτρο. 

Άρθρο 6 

Τμήμα της έκτασης με στοιχεία 1, 2, 3, 4, 5, 6, 7, 1 όπως φαίνεται 
στα σχετικά διαγράμματα παραμένει εκτός σχεδίου. 

Στο παραπάνω τμήμα επιτρέπεται η χρήση περιαστικού πρασίνου. 

Άρθο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιανουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 


Τ ο ΠΟ ΓΡ ΑΦΪ ΚΟ Δ .ΑΓΡΛΜΜΑ 

( 2 ) 

Έγχριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου δήμου Παλαιού Φαλή¬ 
ρου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψή: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α’ 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979 (Α’ 138) όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979 (Α' 154) 
όπως τροποποιήθηκε με το υπ’ αρ. 367/1987 Π.Δ/γμα (Α' 163). 

4. Τις διάτάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ') του άρθρου 23 Ν. 1558/1985 
«Κυβέρνηση και Κυβερνητικά Όργανα» (Α’ 137). 

6. Την 81107/11.12.1990 αίτηση του Γεωργίου Αποστολόπου- 
λου, εκπροσώπου του Κέντρου Ιατρικών Ερευνών. 

7. Την 404/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 33759/18.9.1991 απόφαση του Υφυπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης, με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 11.12.1989 Π.Δ/γμα (Δ' 13/ 
1990) από βαρυνόμενο ακίνητο που βρίσκεται εντός του ρυμοτομικού 
σχεδίου Κηφισιάς (Ν. Αττικής) και για το οποίο έχει εκδοθεί ο 1488/ 
1990 σχετικός τίτλος δικαιώματος μεταφοράς συντελεστή δόμησης στο 
όνομα του Κέντρου Ιατρικών Ερευνών Α.Ε. σε άλλο ακίνητο (ωφελού¬ 
μενο) που βρίσκεται εντός του ρυμοτομικού σχεδίου Π. Φαλήρου (Ν. Ατ¬ 
τικής) επί της οδού Άρεως αρ. 36 (Ο.Τ. 141) φερόμενο ως ιδιοκτησία 
Κέντρου Ιατρικών Ερευνών Α.Ε., όπως το ωφελούμενο ακίνητο φαίνε¬ 
ται με στοιχεία Α, Β, Γ, Δ, Α, στο σχετικό πρωτότυπο διάγραμμα σε 


κλίμακα 1:200 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 103334/1991 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοπίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 263,96 τ.μ. που αντιστοιχεί σε 128,80 τ.μ. 
(από ισόγειο) του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά του συντελεστή δόμησης είναι τα εξής: 

α. Εμβαδόν οικοπέδου: 550,87 τ.μ. 

β. Ποσοστό κάλυψης: 50% 

γ. Συντελεστής δόμησης: 1,917 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
πέντε μέτρα και ενενήντα εκατοστά (15,90). 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:200 που θεωρήθηκε 
από τον Προϊστάμενο τηε Διεύθυνσης Τοπογραφικών Εφαρμογών με 
την 103334/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Εγκρίνεται η έκδοση νέου τίτλου δικαιώματος μεταφοράς συντελεστή 
δόμησης σε αντικατάσταση του 1488/1990 τίτλου στο όνομα του Κέ¬ 
ντρου Ιατρικών Ερευνών Α.Ε. για το υπολειπόμενο και μη χρησιμοποι- 
ηθέν εμβαδόν 71,20 τ.μ. από ισόγειο. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. 897/142 (3) 

Καθορισμός ως υπέργειου εστβγασμένου χώρου στάθμευσης αυτοκινή¬ 
των ακινήτου που βρίσκεται εντός του ρυμοτομικού σχεδίου Αθη¬ 
νών. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 7 του άρθρου 6 του Ν. 960/1979 «Περί 
επιβολής υποχρεώσεων προς δημιουργία χώρων στάθμευσης αυτοκινή¬ 
των ... κ.λπ.» (Α' 194), όπως προστέθηκε με την παρ. 1 του άρθρου 97 
του Ν. 1892/1990 «Για τον εκσυγχρονισμό και την ανάπτυξη και άλ¬ 
λες διατάξεις» (Α' 101). 

2. Τις διατάξεις του από 6.10.1990 Π.Δ/τος «Κριτήρια και διαδι¬ 
κασία καθορισμού χώρων για την κατασκευή υπέργειων εστεγασμένων 
σταθμών αυτοκινήτων άνω των 80 θέσεων κ.λπ.» (Δ' 560). 

3. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

4. Την από 15.3.1991 (αρ. πρωτ. 1291/49/15.3.1991) αίτηση 
των Χρήστου Μιχαηλίδη, Θεοδώρας Μιχαηλίδη και Ελένης Ασπρο- 
γιαννίδου. 

5. Την 10.7.1991 (αρ. πρωτ. 4094/15.7.1991) αίτηση των Χρή¬ 
στου Μιχαηλίδη, θεοδώρας Μιχαηλίδη και Ελένης Ασπρογιαννίδου δια 


του εκπροσώπου τους Γ. Κυριακάκη. 

6. Την 4094/49/12.11.91 αιτιολογική έκθεση του Τομέα Μετα¬ 
φορών του Οργανισμού της Αθήνας, αποφασίζουμε: 

1. Καθορίζεται ως χώρος για την κατασκευή υπέργειου εστεγασμέ- 
νου χώρου στάθμευσης αυτοκινήτων, το ακίνητο που βρίσκεται εντός 
του ρυμοτομικού σχεδίου Αθηνών και εντός της περιοχής που καθορί¬ 
σθηκε με το από 23.11.1990 Π.Δ/γμα (Δ' 693) για την κατασκευή 
υπέργειων εστεγασμένων χώρων στάθμευσης αυτοκινήτων άνω των 80 
θέσεων και ειδικότερα επί της οδού Ευρυδάμαντος 10, φερόμενο ως 
ιδιοκτησία των θεοδώρας Μιχαηλίδη, Χρήστου Μιχαηλίδη και Ελένης 
Ασπρογιαννίδη, όπως ο χώρος φαίνεται με στοιχεία Α, Β, Γ, Δ, Ε, Ζ, Α, 
στο σχετικό πρωτότυπο διάγραμμα σε κλίμακα 1:200, που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
897/1992 πράξη του και που αντίτυπό του σε φωτοσμίκρυνση δημο¬ 
σιεύεται με την παρούσα απόφαση. 

2. Ο ελάχιστος επιτρεπόμενος αριθμός υπέργειων θέσεων στάθμευ¬ 
σης για τον παραπάνω χώρο ορίζεται σε 99. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 13 Ιανουάριου 1991 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 


ΛΕΩΦΟΡΟΣ ΙΎΓΓΡΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


Ζ ΧΟΛ Η ΙΟ 











